title: 2014 m. spalio 16 d. Komisijos įgyvendinimo reglamentas (ES) Nr. 1095/2014 dėl česnakų importo licencijų išdavimo nuo 2014 m. gruodžio 1 d. iki 2015 m. vasario 28 d.

text:
17.10.2014

               LT

               Europos Sąjungos oficialusis leidinys

               L 299/27

         KOMISIJOS ĮGYVENDINIMO REGLAMENTAS (ES) Nr. 1095/2014
   2014 m. spalio 16 d.
   dėl česnakų importo licencijų išdavimo nuo 2014 m. gruodžio 1 d. iki 2015 m. vasario 28 d.
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnį,
   atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
   kadangi:

               (1)

               Komisijos reglamentu (EB) Nr. 341/2007 (3) leidžiama naudoti iš trečiųjų šalių importuojamų česnakų ir kitų žemės ūkio produktų tarifines kvotas, nustatoma jų administravimo tvarka ir įvedama importo licencijų bei kilmės sertifikatų sistema;

               (2)

               kiekis, dėl kurio per septynias pirmąsias 2014 m. spalio mėn. dienas tradiciniai importuotojai ir nauji importuotojai pateikė „A“ licencijų paraiškas pagal Reglamento (EB) Nr. 341/2007 10 straipsnio 1 dalį, viršija kiekį, skirtą produktams, kurių kilmės šalis yra Kinija;

               (3)

               todėl, vadovaujantis Reglamento (EB) Nr. 1301/2006 7 straipsnio 2 dalimi, reikia nustatyti, kiek pagal Reglamento (EB) Nr. 341/2007 12 straipsnį iki 2014 m. spalio 14 d. Komisijai perduotų „A“ licencijų paraiškų galima patenkinti;

               (4)

               siekiant veiksmingai valdyti importo licencijų išdavimo tvarką, šis reglamentas turėtų įsigalioti iškart jį paskelbus,

         PRIĖMĖ ŠĮ REGLAMENTĄ:
   1 straipsnis
   Pagal Reglamento (EB) Nr. 341/2007 10 straipsnio 1 dalį per septynias pirmąsias 2014 m. spalio mėn. dienas pateiktos ir iki 2014 m. spalio 14 d. Komisijai perduotos „A“ importo licencijų paraiškos patenkinamos atsižvelgiant į prašomo kiekio procentinę dalį kaip nurodyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. spalio 16 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 238, 2006 9 1, p. 13.

      (3)  2007 m. kovo 29 d. Komisijos reglamentas (EB) Nr. 341/2007, kuriuo leidžiama naudoti iš trečiųjų šalių importuojamų česnakų ir tam tikrų kitų žemės ūkio produktų tarifinę kvotą, nustatantis jos administravimo tvarką ir įvedantis importo licencijų bei kilmės sertifikatų sistemą (OL L 90, 2007 3 30, p. 12).

      PRIEDAS

                  Kilmės šalis

                  Eilės Nr.

                  Paskirstymo koeficientas

                  Argentina

                              —

                              Tradiciniai importuotojai

                  09.4104

                  100 %

                              —

                              Nauji importuotojai

                  09.4099

                  100 %

                  Kinija

                              —

                              Tradiciniai importuotojai

                  09.4105

                  52,561008 %

                              —

                              Nauji importuotojai

                  09.4100

                  0,407882 %

                  Kitos trečiosios šalys

                              —

                              Tradiciniai importuotojai

                  09.4106

                  100 %

                              —

                              Nauji importuotojai

                  09.4102

                  —

                  „—“: Komisijai licencijos paraiškų pateikta nebuvo.


title: 2015 m. sausio 30 d. Tarybos įgyvendinimo reglamentas (ES) 2015/147, kuriuo įgyvendinamas Reglamentas (ES) Nr. 101/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Tunise

text:
31.1.2015

               LT

               Europos Sąjungos oficialusis leidinys

               L 26/3

         TARYBOS ĮGYVENDINIMO REGLAMENTAS (ES) 2015/147
   2015 m. sausio 30 d.
   kuriuo įgyvendinamas Reglamentas (ES) Nr. 101/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Tunise
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. vasario 4 d. Tarybos reglamentą (ES) Nr. 101/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Tunise (1), ypač į jo 12 straipsnį,
   kadangi:

               (1)

               2011 m. vasario 4 d. Taryba priėmė Reglamentą (ES) Nr. 101/2011;

               (2)

               remiantis Reglamento (ES) Nr. 101/2011 I priede pateikto sąrašo peržiūros rezultatais trims asmenims skirti įrašai turėtų būti iš dalies pakeisti;

               (3)

               todėl Reglamento (ES) Nr. 101/2011 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 101/2011 I priedas iš dalies keičiamas, kaip nustatyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. sausio 30 d.

            Tarybos vardu

            Pirmininkas

         E. RINKĒVIČS

      (1)  OL L 31, 2011 2 5, p. 1.

      PRIEDAS
      Su šiais į Reglamento (ES) Nr. 101/2011 I priedą įtrauktais asmenimis susiję įrašai pakeičiami toliau nurodytais įrašais.

                  Vardas, pavardė

                  Tapatybės nustatymo informacija

                  Įtraukimo į sąrašą motyvai

                  3.

                  Moncef Ben Mohamed Ben Rhouma TRABELSI

                  Tunisietis, gimęs 1944 m. kovo 4 d. Tunise, Saida DHERIF sūnus, Yamina SOUIEI sutuoktinis, bendrovės vadovas, buvusios gyvenamosios vietos adresas: 11 rue de France – Radès Ben Arous, nacionalinės tapatybės kortelės Nr. 05000799.
                  Mirė 2011 m. balandžio 4 d.

                  Asmuo (miręs asmuo), kurio veiksmų atžvilgiu Tuniso valdžios institucijos vykdo teisminius tyrimus dėl bendrininkavimo valstybės pareigūnui neteisėtai pasisavinant valstybės lėšas, bendrininkavimo valstybės pareigūnui piktnaudžiaujant tarnyba taip, kad buvo suteiktas nepagrįstas pranašumas trečiajam asmeniui ir padaryta žala administracijai, ir bendrininkavimo darant neteisėtą įtaką valstybės pareigūnui siekiant tiesiogiai ar netiesiogiai gauti naudos kitam asmeniui.

                  12.

                  Mohamed Adel Ben Mohamed Ben Rehouma TRABELSI

                  Tunisietis, gimęs 1950 m. balandžio 26 d. Tunise, Saida DHERIF sūnus, Souad BEN JEMIA sutuoktinis, bendrovės vadovas, buvusios gyvenamosios vietos adresas: 3 rue de la Colombe – Gammarth Supérieur, nacionalinės tapatybės kortelės Nr. 00178522.
                  Mirė 2011 m. sausio 27 d.

                  Asmuo (miręs asmuo), kurio veiksmų atžvilgiu Tuniso valdžios institucijos vykdo teisminius tyrimus dėl bendrininkavimo valstybės pareigūnui neteisėtai pasisavinant valstybės lėšas, bendrininkavimo valstybės pareigūnui piktnaudžiaujant tarnyba taip, kad buvo suteiktas nepagrįstas pranašumas trečiajam asmeniui ir padaryta žala administracijai, ir bendrininkavimo darant neteisėtą įtaką valstybės pareigūnui siekiant tiesiogiai ar netiesiogiai gauti naudos kitam asmeniui.

                  32.

                  Faouzi Ben Haj Hamda Ben Haj Hassen BEN ALI

                  Tunisietis, gimęs 1947 m. kovo 13 d. Chamam Susoje, Zohra BEN AMMAR sutuoktinis, bendrovės vadovas, buvusios gyvenamosios vietos adresas: rue El Moez – Hammam – Sousse, nacionalinės tapatybės kortelės Nr. 02800443.
                  Mirė 2011 m. vasario 25 d.

                  Asmuo (miręs asmuo), kurio veiksmų atžvilgiu Tuniso valdžios institucijos vykdo teisminius tyrimus dėl bendrininkavimo valstybės pareigūnui neteisėtai pasisavinant valstybės lėšas, bendrininkavimo valstybės pareigūnui piktnaudžiaujant tarnyba taip, kad buvo suteiktas nepagrįstas pranašumas trečiajam asmeniui ir padaryta žala administracijai, ir bendrininkavimo darant neteisėtą įtaką valstybės pareigūnui siekiant tiesiogiai ar netiesiogiai gauti naudos kitam asmeniui.


title: 2012 m. liepos 19 d. Komisijos įgyvendinimo reglamentas (ES) Nr. 660/2012 dėl tam tikrų Italijos paukštienos sektoriaus rinkos rėmimo priemonių

text:
20.7.2012

               LT

               Europos Sąjungos oficialusis leidinys

               L 192/1

         KOMISIJOS ĮGYVENDINIMO REGLAMENTAS (ES) Nr. 660/2012
   2012 m. liepos 19 d.
   dėl tam tikrų Italijos paukštienos sektoriaus rinkos rėmimo priemonių
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą (Bendras bendro žemės ūkio rinkų organizavimo reglamentas) (1), ypač į jo 44 straipsnį kartu su 4 straipsniu,
   kadangi:

               (1)

               dėl paukščių gripo protrūkio tam tikruose jų auginimo regionuose Italijoje 1999 m. gruodžio mėn. –2000 m. balandžio mėn., 2000 m. rugpjūčio – spalio mėn. ir 2002 m. spalio mėn. –2003 m. rugsėjo mėn. Italijos valdžios institucijos priėmė veterinarijos ir prekybos apribojimus, remdamosi visų pirma 1992 m. gegužės 19 d. Tarybos direktyva 92/40/EEB, nustatančia Bendrijos paukščių gripo kontrolės priemones (2). Todėl buvo laikinai uždrausta prekiauti periniais kiaušiniais ir vienadieniais paukščių jaunikliais ir juos pervežti Italijos teritorijoje arba tiesiogiai su ligos protrūkiu susijusiuose regionuose;

               (2)

               dėl laisvo perinių kiaušinių ir vienadienių paukščių jauniklių pervežimo apribojimų, atsiradusių taikant veterinarines priemones, iškilo pavojus, kad Italijos perinių kiaušinių ir vienadienių paukščių jauniklių rinka gali būti labai sutrikdyta;

               (3)

               2004 m. gruodžio 9 d. Komisija, remdamasi 1975 m. spalio 29 d. Tarybos reglamento (EEB) Nr. 2771/75 dėl bendro kiaušinių rinkos organizavimo (3) 14 straipsniu, priėmė 2004 m. gruodžio 9 d. Reglamentą (EB) Nr. 2102/2004 dėl tam tikrų ypatingų paramos Italijos kiaušinių rinkai priemonių (4). Komisija pagal 1975 m. spalio 29 d. Tarybos reglamento (EEB) Nr. 2777/75 dėl bendro paukštienos rinkos organizavimo (5) 14 straipsnį nepriėmė analogiško reglamento, kuriuo būtų numatytos panašios išskirtinės vienadienių paukščių jauniklių rinkos rėmimo priemonės;

               (4)

               2007 m. balandžio 19 d. Italija kreipėsi į Europos Bendrijų Pirmosios instancijos teismą (6) prašydama panaikinti sprendimą, išdėstytą 2007 m. vasario 7 d. Komisijos Žemės ūkio generalinio direktorato generalinio direktoriaus rašte, kuriuo buvo atmestas Italijos valdžios institucijų prašymas nustatyti išskirtines Italijos paukštienos rinkos rėmimo priemones, kaip apibrėžta Reglamento (EEB) Nr. 2777/75 14 straipsnyje, kiek tai susiję su jaunikliais, sunaikintais vietovėse, kurios apimtos paukščių gripo ir kuriose taikomos veterinarinės priemonės, ribojusios apyvartą nuo 1999 m. gruodžio mėn. iki 2003 m. rugsėjo mėn. imtinai (7);

               (5)

               2012 m. sausio 17 d. Bendrasis Teismas (7-oji kolegija) sprendime byloje T-135/2007 (8) panaikino 2007 m. vasario 7 d. sprendimą, kuriuo atmetamas Italijos valdžios institucijų prašymas nustatyti išskirtines Italijos paukštienos rinkos rėmimo priemones, kaip apibrėžta Reglamento (EEB) Nr. 2777/75 14 straipsnyje. Komisija apeliacinio skundo dėl Bendrojo Teismo sprendimo nepateikė;

               (6)

               remiantis Sutarties 266 straipsniu, institucija, kurios aktas buvo paskelbtas negaliojančiu, privalo imtis Europos Sąjungos Teisingumo Teismo sprendimui įvykdyti būtinų priemonių. Remiantis Sutarties 254 straipsniu, šis straipsnis taip pat taikomas Bendrojo Teismo sprendimams;

               (7)

               Bendrojo Teismo sprendimu nustatyta, kad Komisija turėjo priimti reglamentą pagal Reglamento (EEB) Nr. 2777/75 14 straipsnį, kad būtų nustatytos išskirtinės Italijos paukštienos rinkos rėmimo priemonės, kiek tai susiję su jaunikliais, paskerstais ir sunaikintais vietovėse, kurios apimtos paukščių gripo ir kurioms taikomos veterinarijos priemonės, ribojusios arba draudžiusios vienadienių paukščių jauniklių pateikimą rinkai nuo 1999 m. gruodžio mėn. iki 2003 m. rugsėjo mėn. imtinai. Atsižvelgiant į tai, kad Reglamentas (EEB) Nr. 2777/75 nebegalioja, siekdama vykdyti Bendrojo Teismo sprendimą, Komisija turėtų priimti reglamentą pagal Reglamento (EB) Nr. 1234/2007 44 straipsnį;

               (8)

               pagal Reglamento (EB) Nr. 1234/2007 46 straipsnį dėl išimtinių priemonių, nurodytų minėto reglamento 44 straipsnyje, Sąjunga iš dalies finansuoja 50 proc. valstybės narės patirtų išlaidų;

               (9)

               šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Paukščių jauniklių, kurių KN kodai yra 0105 11 19 ir 0105 12, paskerdimas ir sunaikinimas Italijoje nuo 1999 m. gruodžio 17 d. iki 2000 m. balandžio 14 d., nuo 2000 m. rugpjūčio 14 d. iki spalio 16 d. ir nuo 2002 m. spalio 11 d. iki 2003 m. rugsėjo 30 d., pradėjus taikyti nacionalines veterinarines priemones, visų pirma, pagal Direktyvą 92/40/EEB, turi būti laikomi išskirtine rinkos rėmimo priemone pagal Reglamento (EB) Nr. 1234/2007 44 straipsnį.
   2.   Sąjunga iš dalies finansuoja 50 proc. Italijos patirtų išlaidų, susijusių su 1 dalyje nurodyta priemone. Sąjungos iš dalies finansuojama suma:

               —

               už kiekvieną pramoniniam auginimui skirtų Gallus domesticus rūšies vienadienių jauniklių patiną ir patelę (skirtingo svorio prieaugio), kurių KN kodas yra 0105 11 19, skiriama 0,1344 EUR; bendras didžiausias finansuotinų vienadienių jauniklių skaičius – 3 647 277,

               —

               už kiekvieną bet kurios lyties Gallus domesticus vienadienį jauniklį (auginti kaimo vietovėse skirtus patinus ir pateles), kurio KN kodas yra 0105 11 19, skiriama 0,1548 EUR; bendras didžiausias finansuotinų vienadienių jauniklių skaičius – 3 768 800,

               —

               už kiekvieną bet kurios lyties Meleagridis gallopavo rūšies vienadienį jauniklį (patinus ir pateles), kurio KN kodas yra 0105 12, skiriama 0,5064 EUR; bendras didžiausias finansuotinų vienadienių jauniklių skaičius – 680 730,

               —

               už kiekvieną Meleagridis gallopavo rūšies jauniklį patiną, kurio KN kodas yra 0105 12, skiriama 0,744 EUR; bendras didžiausias finansuotinų vienadienių jauniklių skaičius – 193 140,

               —

               už kiekvieną Meleagridis gallopavo rūšies jauniklę patelę, kurios KN kodas yra 0105 12, skiriama 0,2688 EUR; bendras didžiausias finansuotinų vienadienių jauniklių skaičius – 535 960.

         2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. liepos 19 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 167, 1992 6 22, p. 1.

      (3)  OL L 282, 1975 11 1, p. 49. Reglamentas panaikintas nuo 2008 m. liepos 1 d. ir pakeistas Reglamentu (EB) Nr. 1234/2007.

      (4)  OL L 365, 2004 12 10, p. 10.

      (5)  OL L 282, 1975 11 1, p. 77. Reglamentas panaikintas nuo 2008 m. liepos 1 d. ir pakeistas Reglamentu (EB) Nr. 1234/2007.

      (6)  OL C 140, 2007 6 23, p. 38. (Byla T-135/07 Italija prieš Komisiją).

      (7)  Europos Sąjungos Bendrasis Teismas, nuo 2009 m. gruodžio 1 d.

      (8)  OL C 58, 2012 2 25, p. 7.


title: 2013 m. kovo 15 d. Komisijos įgyvendinimo reglamentas (ES) Nr. 234/2013, kuriuo nustatomos Tarybos reglamento (EB) Nr. 104/2000 II priede išvardytų žuvininkystės produktų pardavimo kainos, taikytinos Sąjungoje 2013 žvejybos metais

text:
16.3.2013

               LT

               Europos Sąjungos oficialusis leidinys

               L 74/15

         KOMISIJOS ĮGYVENDINIMO REGLAMENTAS (ES) Nr. 234/2013
   2013 m. kovo 15 d.
   kuriuo nustatomos Tarybos reglamento (EB) Nr. 104/2000 II priede išvardytų žuvininkystės produktų pardavimo kainos, taikytinos Sąjungoje 2013 žvejybos metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1999 m. gruodžio 17 d. Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo (1), ypač į jo 25 straipsnio 1 ir 6 dalis,
   kadangi:

               (1)

               prieš prasidedant žvejybos metams turi būti nustatyta Sąjungoje taikytina kiekvieno iš Reglamento (EB) Nr. 104/2000 II priede išvardytų produktų pardavimo kaina, kurios dydis prilygsta bent 70 % ir neviršija 90 % orientacinės kainos;

               (2)

               Tarybos reglamente (ES) Nr. 1242/2012 (2) visiems susijusiems produktams nustatytos 2013 žvejybos metų orientacinės kainos;

               (3)

               rinkos kainos gerokai skiriasi pagal rūšis ir produktų, ypač kalmarų ir jūrinių lydekų, pateikimą;

               (4)

               todėl, siekiant apibrėžti kainos lygį, kuris leistų taikyti Reglamento (EB) Nr. 104/2000 25 straipsnio 2 dalyje nustatytą intervencinę priemonę, turėtų būti nustatyti atskiroms rūšims ir Sąjungoje iškrautų šaldytų produktų pateikimui taikytini perskaičiavimo koeficientai;

               (5)

               siekiant nesutrikdyti intervencinės sistemos veikimo 2013 m., šis reglamentas turėtų būti taikomas atgaline data nuo 2013 m. sausio 1 d.;

               (6)

               šiame reglamente nustatytos priemonės atitinka nuomonę, kurią pareiškė komitetas, įsteigtas Reglamentu (EB) Nr. 104/2000,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 104/2000 25 straipsnio 1 dalyje nurodytos Sąjungos pardavimo kainos, taikytinos 2013 žvejybos metais to reglamento II priede išvardytiems produktams, šių produktų pateikimo formos ir atitinkami perskaičiavimo koeficientai nustatyti šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 15 d.

            Komisijos vardu

            Pirmininkas

         José Manuel BARROSO

      (1)  OL L 17, 2000 1 21, p. 22.

      (2)  OL L 352, 2012 12 21, p. 6.

      PRIEDAS

         Pardavimo kainos ir perskaičiavimo koeficientai

                  Rūšys

                  Pateikimas

                  Konversijos koeficientas

                  Intervencijos lygis

                  Pardavimo kaina
                  (EUR už t)

                  Juodieji paltusai

                     (Reinhardtius hippoglossoides)

                  Neišdoroti arba išdoroti, su galva arba be galvos

                  1,0

                  0,85

                  1 678

                  Jūrinės lydekos

                     Jūrinės lydekos (Merluccius spp.)

                  Neišdoroti arba išdoroti, su galva arba be galvos

                  1,0

                  0,85

                  1 080

                  Atskiros filė

                              —

                              su oda

                  1,0

                  0,85

                  1 286

                              —

                              be odos

                  1,1

                  0,85

                  1 415

                  Paprastieji dančiai ir pagelai
                  (Dentex dentex ir Pagellus spp.)

                  Neišdoroti arba išdoroti, su galva arba be galvos

                  1,0

                  0,85

                  1 242

                  Durklažuvės

                     (Xiphias gladius)

                  Neišdoroti arba išdoroti, su galva arba be galvos

                  1,0

                  0,85

                  3 483

                  Krevetės

                     Penaeidae

                  Užšaldytos

                              a)

                              Parapenaeus longirostris

                  1,0

                  0,85

                  3 460

                              b)

                              kitos Penaeidae

                  1,0

                  0,85

                  6 641

                  Sepijos
                  (Sepia officinalis, Rossia macrosoma ir Sepiola rondeletti)

                  Užšaldytos

                  1,0

                  0,85

                  1 702

                  Kalmarai (Loligo spp.)

                              a)

                              Loligo patagonica

                              —

                              neišdoroti, nevalyti

                  1,00

                  0,85

                  1 023

                              —

                              išvalyti

                  1,20

                  0,85

                  1 227

                              b)

                              Loligo vulgaris

                              —

                              neišdoroti, nevalyti

                  2,50

                  0,85

                  2 556

                              —

                              išvalyti

                  2,90

                  0,85

                  2 965

                  Aštuonkojai

                     (Octopus spp)

                  Užšaldyti

                  1,00

                  0,85

                  1 949

                     Illex argentinus

                              —

                              neišdoroti, nevalyti

                  1,00

                  0,80

                  709

                              —

                              vamzdeliai

                  1,70

                  0,80

                  1 205

                  Pateikimo prekiauti būdai:

                              neišdoroti, nevalyti produktai

                              –

                              visiškai neapdorotas produktas,

                              valyti produktai

                              –

                              bent išskrostas produktas,

                              vamzdeliai

                              –

                              bent išdoroti kalmarai be galvų


title: 2016 m. gruodžio 22 d. Komisijos įgyvendinimo reglamentas (ES) 2016/2379, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
23.12.2016

               LT

               Europos Sąjungos oficialusis leidinys

               L 352/55

         KOMISIJOS ĮGYVENDINIMO REGLAMENTAS (ES) 2016/2379
   2016 m. gruodžio 22 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gruodžio 22 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  99,1

                  TN

                  262,8

                  TR

                  115,2

                  ZZ

                  159,0

                  0707 00 05

                  MA

                  79,2

                  TR

                  156,6

                  ZZ

                  117,9

                  0709 93 10

                  MA

                  230,7

                  TR

                  176,6

                  ZZ

                  203,7

                  0805 10 20

                  TR

                  81,7

                  ZA

                  70,9

                  ZZ

                  76,3

                  0805 20 10

                  MA

                  67,6

                  ZZ

                  67,6

                  0805 20 30 , 0805 20 50 , 0805 20 70 , 0805 20 90

                  IL

                  163,3

                  JM

                  129,1

                  TR

                  77,1

                  ZZ

                  123,2

                  0805 50 10

                  AR

                  76,7

                  TR

                  79,2

                  ZZ

                  78,0

                  0808 10 80

                  US

                  132,4

                  ZZ

                  132,4

                  0808 30 90

                  CN

                  87,8

                  ZZ

                  87,8

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2016 m. birželio 9 d. Komisijos įgyvendinimo reglamentas (ES) 2016/914 dėl didžiausios nugriebto pieno miltelių supirkimo kainos nustatymo Įgyvendinimo reglamentu (ES) 2016/826 paskelbto konkurso pirmame atskirame etape

text:
10.6.2016

               LT

               Europos Sąjungos oficialusis leidinys

               L 153/31

         KOMISIJOS ĮGYVENDINIMO REGLAMENTAS (ES) 2016/914
   2016 m. birželio 9 d.
   dėl didžiausios nugriebto pieno miltelių supirkimo kainos nustatymo Įgyvendinimo reglamentu (ES) 2016/826 paskelbto konkurso pirmame atskirame etape
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 16 d. Tarybos reglamentą (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės (1), ypač į jo 3 straipsnio 5 dalį,
   kadangi:

               (1)

               Komisijos įgyvendinimo reglamentu (ES) 2016/826 (2) Komisijos reglamente (ES) Nr. 1272/2009 (3) nustatytomis sąlygomis paskelbtas nugriebto pieno miltelių supirkimas konkurso tvarka laikotarpiu, kuris baigiasi rugsėjo 30 d.;

               (2)

               pagal Reglamento (ES) Nr. 1272/2009 19 straipsnio 1 dalį Komisija, remdamasi atskirais konkurso etapais gautomis paraiškomis, turi nustatyti didžiausią supirkimo kainą;

               (3)

               atsižvelgiant į konkurso pirmu atskiru etapu gautas paraiškas, didžiausia supirkimo kaina turėtų būti nustatyta;

               (4)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentu (ES) 2016/826 paskelbto nugriebto pieno miltelių supirkimo konkurso pirmame atskirame etape, kurio paraiškų teikimo terminas baigėsi 2016 m. birželio 7 d., didžiausia supirkimo kaina yra 169,80 EUR už 100 kg.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. birželio 9 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 346, 2013 12 20, p. 12.

      (2)  2016 m. gegužės 25 d. Komisijos įgyvendinimo reglamentas (ES) 2016/826, kuriuo nutraukiamas intervencinis nugriebto pieno miltelių supirkimas fiksuota kaina intervenciniu laikotarpiu, kuris baigiasi 2016 m. rugsėjo 30 d., ir skelbiamas supirkimo konkursas (OL L 137, 2016 5 26, p. 19).

      (3)  2009 m. gruodžio 11 d. Komisijos reglamentas (ES) Nr. 1272/2009, kuriuo nustatomos bendros išsamios Tarybos reglamento (EB) Nr. 1234/2007 įgyvendinimo taisyklės, susijusios su žemės ūkio produktų supirkimu ir pardavimu taikant valstybės intervenciją (OL L 349, 2009 12 29, p. 1).


title: 2017 m. rugsėjo 27 d. Komisijos įgyvendinimo reglamentas (ES) 2017/1760 dėl ryžių importo licencijų išdavimo laikantis tarifinių kvotų, kurias Įgyvendinimo reglamentu (ES) Nr. 1273/2011 leista naudoti 2017 m. rugsėjo mėn. laikotarpio dalį

text:
28.9.2017

               LT

               Europos Sąjungos oficialusis leidinys

               L 250/52

         KOMISIJOS ĮGYVENDINIMO REGLAMENTAS (ES) 2017/1760
   2017 m. rugsėjo 27 d.
   dėl ryžių importo licencijų išdavimo laikantis tarifinių kvotų, kurias Įgyvendinimo reglamentu (ES) Nr. 1273/2011 leista naudoti 2017 m. rugsėjo mėn. laikotarpio dalį
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnį,
   kadangi:

               (1)

               Komisijos įgyvendinimo reglamentu (ES) Nr. 1273/2011 (2) leista naudoti tam tikras ryžių ir skaldytų ryžių importo tarifines kvotas, suskirstytas pagal kilmės šalis ir pagal kelias laikotarpio dalis remiantis to įgyvendinimo reglamento I priedu;

               (2)

               rugsėjo mėnuo yra ketvirtoji kvotos, nurodytos Įgyvendinimo reglamento (ES) Nr. 1273/2011 1 straipsnio 1 dalies a punkte, laikotarpio dalis, trečioji kvotos, nurodytos to įgyvendinimo reglamento 1 straipsnio 1 dalies d punkte, laikotarpio dalis ir pirmoji kvotos, nurodytos to įgyvendinimo reglamento 1 straipsnio 1 dalies e punkte, laikotarpio dalis;

               (3)

               pranešimų, pateiktų remiantis Įgyvendinimo reglamento (ES) Nr. 1273/2011 8 straipsnio a punktu, duomenimis, pagal to įgyvendinimo reglamento 4 straipsnio 1 dalį per dešimt pirmųjų 2017 m. rugsėjo mėn. darbo dienų pateiktose kvotų, kurių eilės numeriai yra 09.4112–09.4117–09.4118–09.4119–09.4130 ir 09.4168, paraiškose nurodytas kiekis viršija turimą kiekį. Todėl kiekį, kuriam importuoti galima išduoti licencijas, reikėtų nustatyti pagal atitinkamas kvotas prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 (3) 7 straipsnio 2 dalimi;

               (4)

               be to, minėtų pranešimų duomenimis, pagal Įgyvendinimo reglamento (ES) Nr. 1273/2011 4 straipsnio 1 dalį per dešimt pirmųjų 2017 m. rugsėjo mėn. darbo dienų pateiktose kvotų, kurių eilės numeriai yra 09.4127–09.4128–09.4129–09.4112 ir 09.4119, paraiškose nurodytas kiekis yra mažesnis už turimą kiekį;

               (5)

               remiantis Įgyvendinimo reglamento (ES) Nr. 1273/2011 2 straipsniu nepanaudotas rugsėjo mėn. laikotarpio dalies kvotų, kurių eilės numeriai yra 09.4127–09.4128–09.4129 ir 09.4130, kiekis priskiriamas kitai kvotos, kurios eilės numeris yra 09.4138, laikotarpio daliai;

               (6)

               remiantis Įgyvendinimo reglamento (ES) Nr. 1273/2011 5 straipsnio pirma pastraipa, taip pat reikėtų nustatyti kitos laikotarpio dalies bendrą turimą kvotų, kurių eilės numeriai yra 09.4138 ir 09.4168, kiekį;

               (7)

               siekiant veiksmingai valdyti importo licencijų išdavimo tvarką, šis reglamentas turėtų įsigalioti iš karto, kai tik bus paskelbtas;

         PRIĖMĖ ŠĮ REGLAMENTĄ:
   1 straipsnis
   1.   Pagal ryžių importo licencijų paraiškas, pateiktas per dešimt pirmųjų 2017 m. rugsėjo mėn. darbo dienų, laikantis Įgyvendinimo reglamente (ES) Nr. 1273/2011 nustatytų ryžių kvotų, kurių eilės numeriai yra 09.4112–09.4117–09.4118–09.4119–09.4130 ir 09.4168, licencijos prašomam kiekiui importuoti išduodamos pritaikius šio reglamento priede nurodytą paskirstymo koeficientą.
   2.   Bendras kitai laikotarpio daliai turimas kiekis pagal Įgyvendinimo reglamente (ES) Nr. 1273/2011 nurodytas kvotas, kurių eilės numeriai yra 09.4138 ir 09.4168, nustatytas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugsėjo 27 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  2011 m. gruodžio 7 d. Komisijos įgyvendinimo reglamentas (ES) Nr. 1273/2011, atidarantis tam tikras ryžių ir skaldytų ryžių importo tarifines kvotas ir numatantis jų administravimą (OL L 325, 2011 12 8, p. 6).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).

      PRIEDAS

         Pagal Įgyvendinimo reglamentą (ES) Nr. 1273/2011 2017 m. rugsėjo mėn. laikotarpio dalies paskirstomas kiekis ir kitai laikotarpio daliai turimas kiekis

                  a)

                  Įgyvendinimo reglamento (ES) Nr. 1273/2011 1 straipsnio 1 dalies a punkte nurodytų visiškai nulukštentų ryžių arba iš dalies nulukštentų ryžių, kurių KN kodas 1006 30, kvota.

                              Kilmės šalis

                              Eilės Nr.

                              2017 m. rugsėjo mėn. laikotarpio dalies paskirstymo koeficientas

                              Bendras 2017 m. spalio mėn. laikotarpio dalies turimas kiekis (kg)

                              Jungtinės Amerikos Valstijos

                              09.4127

                              — (1)

                              Tailandas

                              09.4128

                              — (1)

                              Australija

                              09.4129

                              — (1)

                              Kitos kilmės šalys

                              09.4130

                              50,250208 %

                              Visos šalys

                              09.4138

                              1 778 874

                  b)

                  Įgyvendinimo reglamento (ES) Nr. 1273/2011 1 straipsnio 1 dalies d punkte nurodytų visiškai nulukštentų ryžių arba iš dalies nulukštentų ryžių, kurių KN kodas 1006 30, kvota

                              Kilmės šalis

                              Eilės Nr.

                              2017 m. rugsėjo mėn. laikotarpio dalies paskirstymo koeficientas

                              Tailandas

                              09.4112

                              65,541543 %

                              Jungtinės Amerikos Valstijos

                              09.4116

                              — (2)

                              Indija

                              09.4117

                              8,704591 %

                              Pakistanas

                              09.4118

                              10,992065 %

                              Kitos kilmės šalys

                              09.4119

                              99,272249 %

                              Visos šalys

                              09.4166

                              — (3)

                  c)

                  Įgyvendinimo reglamento (ES) Nr. 1273/2011 1 straipsnio 1 dalies e punkte nurodytų skaldytų ryžių, kurių KN kodas 1006 40 00, kvota

                              Kilmės šalis

                              Eilės Nr.

                              2017 m. rugsėjo mėn. laikotarpio dalies paskirstymo koeficientas

                              Bendras 2017 m. spalio mėn. laikotarpio dalies turimas kiekis (kg)

                              Visos šalys

                              09.4168

                              0,994116 %

                              0

         (1)  Paraiškose nurodytas kiekis neviršija tam laikotarpiui turimo kiekio, todėl priimtinos visos paraiškos.

         (2)  Paraiškose nurodytas kiekis neviršija tam laikotarpiui turimo kiekio, todėl priimtinos visos paraiškos.

         (3)  Šiai laikotarpio daliai neturima kiekio.


title: 2016 m. spalio 21 d. Komisijos įgyvendinimo reglamentas (ES) 2016/1875, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
22.10.2016

               LT

               Europos Sąjungos oficialusis leidinys

               L 288/14

         KOMISIJOS ĮGYVENDINIMO REGLAMENTAS (ES) 2016/1875
   2016 m. spalio 21 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. spalio 21 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinio direktorato generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  141,7

                  ZZ

                  141,7

                  0707 00 05

                  TR

                  156,4

                  ZZ

                  156,4

                  0709 93 10

                  TR

                  149,4

                  ZZ

                  149,4

                  0805 50 10

                  AR

                  83,9

                  CL

                  95,1

                  IL

                  72,6

                  TR

                  105,3

                  UY

                  48,9

                  ZA

                  92,6

                  ZZ

                  83,1

                  0806 10 10

                  BR

                  272,3

                  EG

                  169,2

                  TR

                  138,4

                  US

                  261,8

                  ZZ

                  210,4

                  0808 10 80

                  AR

                  240,2

                  AU

                  237,5

                  BR

                  124,9

                  CL

                  184,3

                  NZ

                  139,5

                  ZA

                  156,6

                  ZZ

                  180,5

                  0808 30 90

                  CN

                  56,4

                  TR

                  146,4

                  ZZ

                  101,4

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2013 m. vasario 11 d. Komisijos įgyvendinimo reglamentas (ES) Nr. 120/2013, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ข้าวหอมมะลิทุ่งกุลาร้องไห้ (Khao Hom Mali Thung Kula Rong-Hai) (SGN)]

text:
12.2.2013

               LT

               Europos Sąjungos oficialusis leidinys

               L 41/3

      KOMISIJOS ĮGYVENDINIMO REGLAMENTAS (ES) Nr. 120/2013
   2013 m. vasario 11 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ (Khao Hom Mali Thung Kula Rong-Hai) (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 3 dalies b punktą,
   kadangi:

               (1)

            pagal 2006 m. kovo 20 d. Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (2) 6 straipsnio 2 dalį 2008 m. lapkričio 20 d. gauta Tailando paraiška įregistruoti pavadinimą „
                   (Khao Hom Mali Thung Kula Rong-Hai)“ kaip saugomą geografinę nuorodą (SGN) paskelbta Europos Sąjungos oficialiajame leidinyje
                (3);

               (2)

               Belgija, Prancūzija, Italija, Nyderlandai ir Jungtinė Karalystė pateikė prieštaravimą dėl pavadinimo įregistravimo pagal Reglamento (EB) Nr. 510/2006 7 straipsnio 1 dalį. Remiantis minėto reglamento 7 straipsnio 3 dalies pirmos pastraipos a, b, c ir d punktais, šie prieštaravimai pripažinti priimtinais;

               (3)

               2011 m. kovo 14 d. raštais Komisija pakvietė suinteresuotąsias šalis tarpusavyje susitarti laikantis savo vidaus tvarkos;

               (4)

               Tailandas ir Prancūzija susitarimą pasiekė. Atsižvelgiant į tai, kad per paskirtą 6 mėnesių laikotarpį tarp Tailando ir Nyderlandų joks susitarimas pasiektas nebuvo, o per tą patį laikotarpį Tailandas su Belgija, Italija ir Jungtine Karalyste susitarė tik iš dalies, Komisija turėtų priimti sprendimą;

               (5)

               atsižvelgdama į gamybos, perdirbimo ir pakavimo geografinėje vietovėje apibrėžtį Prancūzija atkreipė dėmesį į bendrajame dokumente ir nacionaliniuose Tailando teisės aktuose esantį neatitikimą, nes pagal Tailando teisės aktus produktą leidžiama perdirbti ir pakuoti ne geografinėje gamybos vietovėje. Tailandas pripažino neatitikimą ir iš dalies pakeitė savo nacionalinę registraciją ir bendrąjį dokumentą siekdamas patikslinti, kad yra tik viena geografinė gamybos, perdirbimo ir pakavimo vietovė;

               (6)

            atsižvelgdamos į pavadinimo „
                   (Khao Hom Mali Thung Kula Rong-Hai)“ apsaugos apimtį Belgija, Prancūzija, Italija ir Jungtinė Karalystė kartu su Tailandu susitarė, kad apsauga bus taikoma tik visam, neišskaidytam pavadinimui. Tailandas patvirtino, kad nesiekė pavadinimo „Khao Hom Mali“ apsaugos pagal Reglamentą (EB) Nr. 510/2006. Nyderlandai ir Tailandas susitarimo nepasiekė. Nyderlandai reikalavo aiškaus nurodymo, kad įmanoma panaudoti ne geografines pavadinimo dalis, tačiau Tailandas išreiškė susirūpinimą dėl tokios formuluotės poveikio Europos Sąjungoje įregistruotam prekės ženklui;

               (7)

            apsauga tikrai turėtų būti suteikta tik visam, neišskaidytam pavadinimui „
                   (Khao Hom Mali Thung Kula Rong-Hai)“. Galima naudoti individualius, ne geografinius to pavadinimo komponentus, net ir jų junginius, taip pat ir vertime visoje Europos Sąjungoje su sąlyga, kad bus laikomąsi Europos Sąjungos teisės aktų principų ir taisyklių, įskaitant ir prekių ženklų teisinius aktus;

               (8)

               Belgija, Prancūzija, Italija Nyderlandai ir Jungtinė Karalystė reikalavimui pakuoti tik gamybos vietovėje prieštaravo kaip nepakankamai pagrįstam arba be reikalo varžančiam. Prancūzija ir Tailandas susitarė po to, kai Tailandas iš dalies pakeitė bendrąjį dokumentą siekdamas geriau paaiškinti priežastis, kodėl pakuoti būtina tik geografinėje vietovėje. Tailandui nepavyko susitarti šiuo klausimu su Belgija, Italija, Nyderlandais ir Jungtine Karalyste. Tada Tailandas iš dalies pakeitė bendrąjį dokumentą ir specifikaciją įtraukdamas specifiškesnį produkto pagrindimą;

               (9)

            atsižvelgiant į tai, pavadinimas „
                   (Khao Hom Mali Thung Kula Rong-Hai)“ turėtų būti įtrauktas į saugomų kilmės vietos nuorodų ir saugomų geografinių nuorodų registrą, o bendrasis dokumentas turėtų būti atitinkamais atnaujintas ir paskelbtas;

               (10)

               šiame reglamente numatytos priemonės atitinka Saugomų geografinių nuorodų ir saugomų kilmės vietos nuorodų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento I priede nurodytas pavadinimas yra įtraukiamas į registrą.
   2 straipsnis
   Atnaujintas bendrasis dokumentas pateiktas šio reglamento II priede.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. vasario 11 d.

            Komisijos vardu

            Pirmininkas

         José Manuel BARROSO

      (1)  OL L 343, 2012 12 14, p. 1.

      (2)  OL L 93, 2006 3 31, p. 12.

      (3)  OL C 169, 2010 6 29, p. 7.

      I PRIEDAS
      Sutarties I priede išvardyti žmonėms vartoti skirti žemės ūkio produktai:

         1.6 klasė.   Švieži arba perdirbti vaisiai, daržovės ir grūdai

      TAILANDAS

          (Khao Hom Mali Thung Kula Rong-Hai) (SGN)

      II PRIEDAS
      BENDRASIS DOKUMENTAS

         REGLAMENTAS (EB) Nr. 510/2006
          (1)

         „“ (KHAO HOM MALI THUNG KULA RONG-HAI)

         EB Nr.: TH-PGI-0005–0729–20.11.2008

         SGN ( X ) SKVN ( )

      1.   Pavadinimas

      „“ (Khao Hom Mali Thung Kula Rong-Hai)
      2.   Valstybė narė arba trečioji šalis

      Tailando Karalystė
      3.   Žemės ūkio produkto arba maisto produkto aprašymas

      3.1.   Produkto rūšis

                  1.6 klasė.

                  Švieži arba perdirbti vaisiai, daržovės ir grūdinės kultūros

            3.2.   Produkto, kuriam taikomas 1 punkte nurodytas pavadinimas, aprašymas

      „Khao Hom Mali Thung Kula Rong-Hai“ – ryžiai, užauginti Thung Kula Rong-Hai vietovėje, apimančioje penkias šiaurės rytų Tailando provincijas. Tai Khao Dawk Mali (KDML 105) ir RD 15 veislių šviesai jautrūs žaliaviniai ryžiai. Jie gali būti rudi arba balti (nulukštenti ryžiai).

         Fizinės savybės

                  Ryžių luobelė gelsvos šiaudų spalvos.

                  Ryžiai ilgi, ploni, skaidrūs ir blizgūs.

                  Paviršius lygus.

                  Maloniai kvepia pandano lapais.

                  Fizinės savybės

                  Rudieji ryžiai

                  Baltieji ryžiai

                  Ilgis (mm)

                  > 7,0

                  > 7,0

                  Forma (ilgio ir pločio santykis)

                  > 3,2

                  > 3,2

                  Spalva

                  Gelsvai ruda

                  Balta

         Cheminės savybės

                  Drėgnis

                  Ne daugiau kaip 14 %

                  Teršalai

                  Ne daugiau kaip 0,2 %

                  Geltoni grūdai

                  Ne daugiau kaip 0,2 %

                  Kitų veislių ryžių priemaišų

                  Ne daugiau kaip 8 %

                  Amilozė (%)

                  14–16 %

                  Šarmų testas

                  6–7

                  Cheminės charakteristikos (vidutinės vertės (± 5 %))

                  Rudieji ryžiai

                  Baltieji ryžiai

                  Baltymai (%)

                  7,6

                  5,4

                  Vitaminas B1 (mg/100 g)

                  0,34

                  0,18

                  Vitaminas B2 (mg/100 g)

                  0,27

                  0,07

                  Vitaminas B3 (mg/100 g)

                  5,0

                  1,2

                  Geležis (ppm)

                  28

                  16

         Kitos savybės

      1.   Virimo charakteristikos (vidutinės vertės)

                  Virimo trukmė

                  15–20 min.

                  Ryžių ir vandens santykis verdant

                  1:1 arba 1:1,25

            2.   Kvapas ir skonis
      Virti ryžiai kvepia pandano lapais, jų skonis švelnus, jie nebirūs ir šiek tiek salstelėję. Įmaišius kitų sudedamųjų dalių, ryžiai įgauna pridėtų pagardų skonio. Virti naujo KDML 105 ir RD 15 veislių derliaus ryžiai yra švelnios kreminės konsistencijos.
      3.3.   Žaliavos (taikoma tik perdirbtiems produktams)

      Ryžių, iš kurių auginami „Khao Hom Mali Thung Kula Rong-Hai“, sėklos auginamos Thung Kula Rong-Hai vietovėje.
      Sėklos turi būti Khao Dawk Mali 105 (KDML 105) ir Kor Khor arba RD 15 veislių, gautos iš Ryžių departamento arba ryžių sėklos gamintojų, t. y. pagal ryžių sėklų standartus Ryžių departamento patvirtintų ūkininkų organizacijų ar privačių organizacijų.
      3.4.   Pašarai (taikoma tik gyvūninės kilmės produktams)

      —
      3.5.   Specialūs gamybos veiksmai, atliktini nustatytoje geografinėje vietovėje

      Visi gamybos etapai turi vykti nustatytoje geografinėje vietovėje, siekiant užtikrinti, kad jie bus vykdomi pagal tos vietovės geomorfologines sąlygas. Žinoma, atsižvelgiant į auginimo sąlygas, visas biologinis ciklas iki pat derliaus nuėmimo vyksta toje pačioje vietoje, t. y. ten, kur ryžiai pasėti. Siekiant užtikrinti produkcijos higieniškumą ir saugumą, taip pat kad būtų įmanoma atsekti ryžių kilmės regioną ir, daugeliu atveju, net konkretų ūkininką, derliaus nuėmimui taikomos tam tikros su datomis, fenologiniais etapais ir grūdų drėgniu susijusios taisyklės. Perdirbimo procesas atliekamas Roi Et, Surin, Sisaket, Mahasarakham ir Yasothon – penkiose Thung Kula Rong-Hai vietovėje esančiose provincijose.
      3.6.   Specialios pjaustymo, trynimo, pakavimo ir kt. taisyklės

      Pakavimo procesas atliekamas Roi Et, Surin, Sisaket, Mahasarakham ir Yasothon – penkiose Thung Kula Rong-Hai vietovėje esančiose provincijose. Taip vartotojams veiksmingai užtikrinama ryžių kilmė ir kokybė ir išsaugoma unikali nustatytoje geografinėje vietovėje auginamai Khao Hom Mali veislei būdinga aromatinė medžiaga 2-acetil-1-pirolinas (0,1–0,2 mikro gramai auginamame lauke). Perpakavimas neleidžiamas, siekiant išvengti galimo koncentracijos kiekio sumažėjimo, nes tai susilpnintų išskirtinį produkto aromatą. Be to, taip pat siekiama išvengti galimo užteršimo arba produkto pakitimo.
      3.7.   Specialios ženklinimo etiketėmis taisyklės

      Ant pakuotės turi būti nurodomas svoris, pakavimo data, gamyklos ar kooperatyvo pavadinimas.
      Ant kiekvienos pakuotės privalomas užrašas „“ ir (arba) „Khao Hom Mali Thung Kula Rong-Hai“.
      Taip pat privalomas Tailando geografinės nuorodos logotipas ir ES logotipas (po registracijos Europoje).

      4.   Glaustas geografinės vietovės apibūdinimas

      Geografinė vietovė, kurioje atliekamos visos operacijos (sėja, auginimas, derliaus nuėmimas, malimas, pakavimas ir ženklinimas etiketėmis), yra Roi-et, Mahasarakam, Surin, Yasothon ir Srisaket.
      Kadangi būtinos tam tikros oro ir dirvožemio sąlygos, auginimo vietovė yra:

                  —

                  Roi Et provincijoje, kurią sudaro 986 807 rai (6.25 rai = 1 hektaras) žemės Thung Kula Rong-Hai Plain rajone Kaset Wisai srityje, Suwannabhumi, Pratumrat ir Phonsai sritys ir Nong Hee rajonas.

                  —

                  Surin provincijoje, kuriai priklauso 575 993 rai žemės Thung Kula Rong-Hai Plain rajone Ta Tum ir Chumpol Buri srityse.

                  —

                  Sisaket provincijoje, kuriai priklauso 287 000 rai žemės Thung Kula Rong-Hai Plain rajone Rasi Salai srityje ir Silalat rajone.

                  —

                  Maharasakham provincijoje, kuriai priklauso 193 890 rai žemės Thung Kula Rong-Hai Plain rajone Phayakaphum Pisai srityje.

                  —

                  Yasothon provincijoje, kuriai priklauso 64 000 rai žemės Thung Kula Rong-Hai Plain rajone Maha Chanachai ir Kor Wang srityse.

            5.   Ryšys su geografine vietove

      5.1.   Geografinės vietovės ypatumai

      Thung Kula Rong-Hai Plain – didelė šiaurės rytų Tailande esanti lyguma, kuri driekiasi per penkias provincijas, t. y. Roi Et, Mahasarakam, Surin, Yasothon ir Srisaket. Iš viso ji apima 2 107 690 rai plotą, seniau ji vadinta Thung Mah Long arba Thung Pu Pa Lan.
      Gamybai, ypač „Khao Hom Mali Thung Kula Rong-Hai“ ryžių auginimui, labai svarbūs gamtiniai ir žmogiškieji veiksniai. Auginant šiuos ryžius daug lemia žmonių sukauptos žinios: nuo kokybiškų sėklų iki tinkamų auginimo metodų parinkimo, pylimų statybos ir žaliavinių ryžių laukų sudalijimo, kad juose būtų pakankamai vandens ryžiams augti. Vanduo iš ryžių laukų pašalinamas apie 10 dienų prieš nuimant derlių, kai sunokę ryžiai nupjaunami ir dvi ar tris dienas džiovinami, kad juose liktų mažiau drėgmės. Šie gamtiniai veiksniai ir vietos gyventojų žinios lemia „Khao Hom Mali Thung Kula Rong-Hai“ ryžių kokybę.
      5.2.   Produkto ypatumai

      „Khao Hom Mali Thung Kula Rong-Hai“ vadinami žaliaviniai, rudieji ir malti šviesai jautrių Khao Dawk Mali 105 ir Kor Khor arba RD 15 veislių ryžiai, užauginti Tailando Thung Kula Rong-Hai vietovėje per lietingąjį sezoną ir turintys natūralų kvapą.
      Vieninteliai reikalavimus atitinkantys ryžiai yra minėtos veislės iš nustatytos geografinės vietovės ryžiai, kadangi tik šiomis sąlygomis galima užauginti mažai amilozės (14–16 %) ir 86–84 % amilopektino turinčius ryžius. Dėl to verdami ryžiai sugeria nedaug vandens ir atskleidžia savo kvapą. Tokios išskirtinės savybės galimos tik dėl ypatingų šiaurės rytų Tailando geomorfologinių sąlygų (dirvos pobūdžio, naudojamo vandens kokybės, saulės šviesos kiekio, nedidelių temperatūros svyravimų, vėsaus ir sauso oro derliaus nuėmimo metu ir kt.).
      5.3.   Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys

      „Thung Kula Rong-Hai“ kilo iš legendinių „Kula prekeivių“. Legendoje pasakojama, kad dėl sauso oro sausuoju metų laiku grupė čiabuvių, vadinamų Kula, kurie buvo prekeiviai, keliavo per šią didelę lygumą pardavinėdami savo prekes. Jie keliavo iki visiško išsekimo, tačiau niekaip negalėjo pasiekti kitos jos pusės. Tuomet jie kone puolė į ašaras (tailandiečių kalba Rong-Hai) ir iš to kilo pavadinimas Thung Kula Rong-Hai (verkiančių Kula lyguma).
      Thung Kula Rong-Hai vietovėje Hom Mali ryžiai pradėti auginti, kai Vyriausybė pagerino Hom Mali ryžių veislę ir 1959 m. ją patvirtino pavadinimu „Khao Dawk Mali 105“. 1979 m. jie imti auginti plačiau, kai įgyvendinus ryžių sėklų keitimo projektą Thung Kula Rong-Hai vietovėje imti auginti lipnūs ryžiai. Ūkininkams buvo rekomenduojama kas trejus metus pakeisti ryžių sėklą, kad būtų išlaikytas sėklų veislės grynumas.
      Kadangi žaliaviniams ryžiams būtinas lietaus vanduo, juos galima auginti tik kartą metuose. Derlius nuimamas šaltuoju metų laiku, kai oras yra vėsus ir sausas (pasibaigus lietingajam sezonui). Vietos augintojų patirtis teigia, kad apsemti žaliavinių ryžių laukai apie 10–15 d. prieš nuimant derlių turi būti nusausinti, kad ryžiai būtų geros kokybės, ilgi, ploni, skaidrūs ir kieti. Virti ryžiai turi būti minkšti ir kvapnūs. Dėl šių metodų ir geros žemės ūkio praktikos taikymo „Khao Hom Mali Thung Kula Rong-Hai“ ryžiai itin kokybiški ir skiriasi nuo kitur užaugintų Hom Mali ryžių, juos vertina tiek Tailando, tiek kitų šalių prekybininkai ir vartotojai.
      Dėl šiek tiek druskingo šiaurės Tailando dirvožemio, vėsios ir sausos vietovės, naudojamų tam tikrų veislių (KDML 105 ir RD 15) ryžių, klimato ir dirvožemio žaliaviniai ryžiai patiria stresą ir juose susidaro aromatinė medžiaga 2-acetil-1-pirolinas (2-AP), kuri ir suteikia pandano lapų kvapą – nuostabią „Khao Hom Mali Thung Kula Rong Hai“ gamtos dovaną.

         Nuoroda į paskelbtą specifikaciją

      (Reglamento (EB) Nr. 510/2006 5 straipsnio 7 dalis).

         (1)  Pakeistas 2012 m. lapkričio 21 d. Europos Parlamento ir Tarybos reglamentu (ES) Nr. 1151/2012 dėl žemės ūkio ir maisto produktų kokybės sistemų (OL L 343, 2012 12 14, p. 1).


title: 2011 m. liepos 4 d. Komisijos įgyvendinimo reglamentas (ES) Nr. 648/2011, kuriuo dėl pereinamojo laikotarpio priemonių, susijusių su sąlygomis, kuriomis galima taikyti Tarybos direktyvoje 2000/75/EB numatyto draudimo išvežti tam tikrus gyvūnus išimtį, taikymo laikotarpio iš dalies keičiamas Reglamentas (EB) Nr. 1266/2007  Tekstas svarbus EEE

text:
5.7.2011

               LT

               Europos Sąjungos oficialusis leidinys

               L 176/18

         KOMISIJOS ĮGYVENDINIMO REGLAMENTAS (ES) Nr. 648/2011
   2011 m. liepos 4 d.
   kuriuo dėl pereinamojo laikotarpio priemonių, susijusių su sąlygomis, kuriomis galima taikyti Tarybos direktyvoje 2000/75/EB numatyto draudimo išvežti tam tikrus gyvūnus išimtį, taikymo laikotarpio iš dalies keičiamas Reglamentas (EB) Nr. 1266/2007
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. lapkričio 20 d. Tarybos direktyvą 2000/75/EB, nustatančią mėlynojo liežuvio ligos kontrolės ir likvidavimo reikalavimus (1), ypač į jos 9 straipsnio 1 dalies c punktą, 11 ir 12 straipsnius ir 19 straipsnio trečią pastraipą,
   kadangi:

               (1)

               2007 m. spalio 26 d. Komisijos reglamente (EB) Nr. 1266/2007 dėl Tarybos direktyvos 2000/75/EB įgyvendinimo taisyklių, susijusių su tam tikrų mėlynojo liežuvio ligai neatsparių rūšių gyvūnų kontrole, stebėsena, priežiūra ir judėjimo ribojimais (2), nustatytos su mėlynojo liežuvio liga susijusios gyvūnų kontrolės, stebėsenos, priežiūros ir judėjimo iš ribojimų taikymo zonų ir į jas taisyklės.

               (2)

               Reglamento (EB) Nr. 1266/2007 8 straipsnyje nustatytos sąlygos, kuriomis galima taikyti Direktyvoje 2000/75/EB numatytą išvežimo draudimo išimtį. Minėto reglamento 8 straipsnio 1 dalyje nustatyta, kad gyvūnus, jų spermą, kiaušialąstes ir embrionus pervežti iš ribojimų taikymo zonos ūkio ar spermos surinkimo arba saugojimo centro į kitą ūkį ar spermos surinkimo arba saugojimo centrą netaikant išvežimo draudimo leidžiama, jei jie atitinka to reglamento III priede nustatytas sąlygas arba kitas tinkamas gyvūnų sveikatos užtikrinimo sąlygas, pagrįstas priemonių, skirtų kovai su mėlynojo liežuvio ligos viruso paplitimu ir apsaugai nuo ligos sukėlėjo pernešėjų, kurias reikalauja taikyti kilmės vietos kompetentinga valdžios institucija ir kurias prieš tokių gyvūnų pervežimą patvirtina paskirties vietos kompetentinga valdžios institucija, teigiamu rizikos vertinimo rezultatu.

               (3)

               Reglamento (EB) Nr. 1266/2007 9a straipsnio 1 dalyje nustatyta, kad, taikydamos pereinamojo laikotarpio priemonę ir nukrypdamos nuo to reglamento III priede išdėstytų sąlygų, paskirties valstybės narės gali reikalauti, kad tam tikrų gyvūnų, kuriems taikoma 8 straipsnio 1 dalyje nustatyta išimtis, judėjimui būtų taikomos papildomos sąlygos, pagrįstos rizikos vertinimu, atsižvelgiant į entomologines ir epidemiologines gyvūnų įvežimo sąlygas. Šiose papildomose sąlygose nurodyta, kad gyvūnai turi būti jaunesni nei 90 dienų, jie nuo atsivedimo turėjo būti laikomi nuo pernešėjų apsaugotose patalpose ir jiems turėjo būti atlikti tam tikri to reglamento III priede nurodyti tyrimai.

               (4)

               Reglamentu (EB) Nr. 1266/2007, su pakeitimais, padarytais Reglamentu (ES) Nr. 1142/2010 (3), pereinamojo laikotarpio priemonių, nustatytų Reglamento (EB) Nr. 1266/2007 9a straipsnyje, taikymo laikotarpis pratęstas dar šešiems mėnesiams, iki 2011 m. birželio 30 d. Priimant Reglamentą (ES) Nr. 1142/2010 tikėtasi, kad naujos taisyklės, reglamentuojančios nuo pernešėjų apsaugotų patalpų kriterijus, bus nustatytos Reglamento (EB) Nr. 1266/2007 III priede ir todėl nebus būtina toliau taikyti šių pereinamojo laikotarpio priemonių. Tačiau šie numatyti minėto reglamento III priedo pakeitimai dar nebuvo padaryti.

               (5)

               Todėl reikia dar vieneriems metams pratęsti pereinamojo laikotarpio priemonių, nustatytų Reglamento (EB) Nr. 1266/2007 9a straipsnio 1 dalyje, taikymo laikotarpį, kol bus priimti Reglamento (EB) Nr. 1266/2007 III priedo pakeitimai, susiję su nuo pernešėjų apsaugotomis patalpomis.

               (6)

               Todėl Reglamentas (EB) Nr. 1266/2007 turėtų būti atitinkamai iš dalies pakeistas.

               (7)

               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1266/2007 9a straipsnio 1 dalies įžanginiame sakinyje data „2011 m. birželio 30 d.“ pakeičiama data „2012 m. birželio 30 d.“
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 4 d.

            Komisijos vardu

            Pirmininkas

         José Manuel BARROSO

      (1)  OL L 327, 2000 12 22, p. 74.

      (2)  OL L 283, 2007 10 27, p. 37.

      (3)  OL L 322, 2010 12 8, p. 20.


title: 2012 m. gegužės 21 d. Komisijos įgyvendinimo reglamentas (ES) Nr. 424/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
22.5.2012

               LT

               Europos Sąjungos oficialusis leidinys

               L 131/1

         KOMISIJOS ĮGYVENDINIMO REGLAMENTAS (ES) Nr. 424/2012
   2012 m. gegužės 21 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. gegužės 21 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  98,8

                  MA

                  56,3

                  TR

                  87,7

                  ZZ

                  80,9

                  0707 00 05

                  AL

                  41,0

                  JO

                  208,4

                  MK

                  59,4

                  TR

                  120,9

                  ZZ

                  107,4

                  0709 93 10

                  TR

                  117,2

                  ZZ

                  117,2

                  0805 10 20

                  EG

                  50,0

                  IL

                  73,0

                  MA

                  50,7

                  ZZ

                  57,9

                  0805 50 10

                  TR

                  60,0

                  ZA

                  55,9

                  ZZ

                  58,0

                  0808 10 80

                  AR

                  140,4

                  BR

                  93,6

                  CA

                  135,2

                  CL

                  91,3

                  CN

                  83,7

                  EC

                  94,2

                  MK

                  29,3

                  NZ

                  148,1

                  US

                  179,9

                  ZA

                  97,9

                  ZZ

                  109,4

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2013 m. liepos 19 d. Komisijos įgyvendinimo reglamentas (ES) Nr. 693/2013 dėl importo licencijų išdavimo ir importo teisių suteikimo pagal paraiškas, pateiktas per pirmąsias septynias 2013 m. liepos mėn. dienas pagal Reglamentu (EB) Nr. 616/2007 leidžiamas naudoti paukštienos tarifines kvotas

text:
20.7.2013

               LT

               Europos Sąjungos oficialusis leidinys

               L 197/15

         KOMISIJOS ĮGYVENDINIMO REGLAMENTAS (ES) Nr. 693/2013
   2013 m. liepos 19 d.
   dėl importo licencijų išdavimo ir importo teisių suteikimo pagal paraiškas, pateiktas per pirmąsias septynias 2013 m. liepos mėn. dienas pagal Reglamentu (EB) Nr. 616/2007 leidžiamas naudoti paukštienos tarifines kvotas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendrą bendro žemės ūkio rinkų organizavimo reglamentą“) (1),
   atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
   kadangi:

               (1)

               Komisijos reglamentu (EB) Nr. 616/2007 (3) leista naudoti paukštienos, kurios kilmės šalis yra Brazilija, Tailandas ir kitos trečiosios šalys, produktų importo tarifines kvotas;

               (2)

               per pirmąsias septynias 2013 m. liepos mėn. dienas pateiktose importo licencijų paraiškose dėl 1, 2, 4A, 6A, 7 ir 8 grupių 2013 m. spalio 1 d.–gruodžio 31 d. kvotos laikotarpio dalies, nurodytas kiekis tam tikrų kvotų atveju yra didesnis už esamą kiekį. Todėl kiekį, kurio importo licencijas galima išduoti, reikėtų nustatyti prašomam kiekiui taikant nustatytą paskirstymo koeficientą;

               (3)

               per pirmąsias septynias 2013 m. liepos mėn. dienas pateiktose importo teisių paraiškose dėl 5A grupės 2013 m. spalio 1 d.–gruodžio 31 d. kvotos laikotarpio dalies nurodytas kiekis tam tikrų kvotų atveju yra didesnis už esamą kiekį. Todėl kiekį, kurio importo teises galima skirti, reikėtų nustatyti prašomam kiekiui taikant nustatytą paskirstymo koeficientą,

         PRIĖMĖ ŠĮ REGLAMENTĄ:
   1 straipsnis
   1.   Pagal Reglamentą (EB) Nr. 616/2007 pateiktose importo licencijų paraiškose dėl 1, 2, 4A, 6A, 7 ir 8 grupių 2013 m. spalio 1 d.–gruodžio 31 d. kvotos laikotarpio dalies prašomiems kiekiams taikomi šio reglamento priede nustatyti paskirstymo koeficientai.
   2.   Pagal Reglamentą (EB) Nr. 616/2007 pateiktose importo teisių paraiškose dėl 5A grupės 2013 m. spalio 1 d.–gruodžio 31 d. kvotos laikotarpio dalies prašomiems kiekiams taikomas šio reglamento priede nustatytas paskirstymo koeficientas.
   2 straipsnis
   Šis reglamentas įsigalioja 2013 m. liepos 20 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. liepos 19 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 238, 2006 9 1, p. 13.

      (3)  OL L 142, 2007 6 5, p. 3.

      PRIEDAS

                  Grupės Nr.

                  Eilės Nr.

                  2013 10 1–2013 12 31 laikotarpio dalies importo licencijų paraiškoms taikomi paskirstymo koeficientai
                  (%)

                  1

                  09.4211

                  0,533575

                  4A

                  09.4214

                  0,824203

                  09.4251

                  1,170672

                  09.4252

                  4,941327

                  6A

                  09.4216

                  0,553315

                  09.4260

                  2,617807

                  Grupės Nr.

                  Eilės Nr.

                  2013 10 1–2013 12 31 laikotarpio dalies importo teisių paraiškoms taikomi paskirstymo koeficientai
                  (%)

                  5A

                  09.4215

                  0,707568

                  09.4254

                  0,947779

                  09.4255

                  10,752722


title: 2012 m. lapkričio 26 d. Komisijos įgyvendinimo reglamentas (ES) Nr. 1103/2012, kuriuo iš dalies keičiamos Įgyvendinimo reglamente (ES) Nr. 892/2012 nustatytos kai kurių cukraus sektoriaus produktų tipinės kainos ir papildomi importo muitai 2012–2013 prekybos metais

text:
27.11.2012

               LT

               Europos Sąjungos oficialusis leidinys

               L 327/22

         KOMISIJOS ĮGYVENDINIMO REGLAMENTAS (ES) Nr. 1103/2012
   2012 m. lapkričio 26 d.
   kuriuo iš dalies keičiamos Įgyvendinimo reglamente (ES) Nr. 892/2012 nustatytos kai kurių cukraus sektoriaus produktų tipinės kainos ir papildomi importo muitai 2012–2013 prekybos metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2006 m. birželio 30 d. Komisijos reglamentą (EB) Nr. 951/2006, nustatantį išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), ypač į jo 36 straipsnio 2 dalies antros pastraipos antrąjį sakinį,
   kadangi:

               (1)

               tipinės kainos ir papildomų importo muitų dydžiai, taikytini baltajam cukrui, žaliaviniam cukrui ir kai kuriems sirupams 2012–2013 prekybos metams buvo nustatyti Komisijos įgyvendinimo reglamente (ES) Nr. 892/2012 (3). Šios kainos ir muitų dydžiai buvo paskutinį kartą pakeisti Komisijos įgyvendinimo reglamente (ES) Nr. 1092/2012 (4);

               (2)

               šiuo metu Komisijos turimi duomenys rodo, kad reikia iš dalies pakeisti minėtus dydžius pagal Reglamente (EB) Nr. 951/2006 36 straipsnį;

               (3)

               siekiant užtikrinti, kad ši priemonė būtų taikoma kuo greičiau po atnaujintų duomenų pateikimo, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 951/2006 36 straipsnyje išvardytiems produktams taikomos tipinės kainos ir papildomi importo muitai 2012–2013 prekybos metams, numatyti Įgyvendinimo reglamente (ES) Nr. 892/2012, yra iš dalies pakeičiami ir nurodomi šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 26 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 178, 2006 7 1, p. 24.

      (3)  OL L 263, 2012 9 28, p. 37.

      (4)  OL L 323, 2012 11 22, p. 15.

      PRIEDAS

         Iš dalies pakeisti baltojo cukraus, žaliavinio cukraus ir produktų, kurių KN kodas yra 1702 90 95, tipinių kainų ir papildomų importo muitų dydžiai, taikomi nuo 2012 m. lapkričio 27 d.

                  (EUR)

                  KN kodas

                  Tipinė kaina už 100 kg neto atitinkamo produkto

                  Papildomas muitas už 100 kg neto atitinkamo produkto

                  1701 12 10 (1)

                  34,63

                  0,76

                  1701 12 90 (1)

                  34,63

                  4,22

                  1701 13 10 (1)

                  34,63

                  0,90

                  1701 13 90 (1)

                  34,63

                  4,52

                  1701 14 10 (1)

                  34,63

                  0,90

                  1701 14 90 (1)

                  34,63

                  4,52

                  1701 91 00 (2)

                  39,67

                  5,57

                  1701 99 10 (2)

                  39,67

                  2,44

                  1701 99 90 (2)

                  39,67

                  2,44

                  1702 90 95 (3)

                  0,40

                  0,28

         (1)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo III dalyje.

         (2)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo II dalyje.

         (3)  Nustatoma už kiekvieną proc. sacharozės kiekio.


title: 2013 m. vasario 28 d. Komisijos įgyvendinimo reglamentas (ES) Nr. 178/2013 dėl mažiausio cukraus muito, nustatytino vykdant antrą dalinį konkursą pagal konkurso procedūrą, pradėtą Įgyvendinimo reglamentu (ES) Nr. 36/2013

text:
1.3.2013

               LT

               Europos Sąjungos oficialusis leidinys

               L 58/3

         KOMISIJOS ĮGYVENDINIMO REGLAMENTAS (ES) Nr. 178/2013
   2013 m. vasario 28 d.
   dėl mažiausio cukraus muito, nustatytino vykdant antrą dalinį konkursą pagal konkurso procedūrą, pradėtą Įgyvendinimo reglamentu (ES) Nr. 36/2013
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 186 straipsnį kartu su 4 straipsniu,
   kadangi:

               (1)

               Komisijos įgyvendinimo reglamentu (ES) Nr. 36/2013 (2) paskelbtas 2012–2013 prekybos metų cukraus, kurio KN kodai 1701 14 10 ir 1701 99 10, importo taikant sumažintą muitą nuolatinis konkursas;

               (2)

               pagal Įgyvendinimo reglamento (ES) Nr. 36/2013 6 straipsnį Komisija, atsižvelgdama į gautas dalinio konkurso paraiškas, turi nuspręsti, ar mažiausią muitą nustatyti kiekvienam aštuonženkliam KN kodui;

               (3)

               atsižvelgiant į paraiškas, gautas antrą konkrečiam konkursui, mažiausias muitas turėtų būti nustatytas cukrui, kurio KN kodai 1701 14 10 ir 1701 99 10;

               (4)

               siekiant kuo greičiau informuoti rinką ir užtikrinti veiksmingą priemonės taikymą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną;

               (5)

               Bendro žemės ūkio rinkų organizavimo valdybos komitetas nepateikė savo nuomonės per pirmininko nustatytą laikotarpį,

         PRIĖMĖ ŠĮ REGLAMENTĄ:
   1 straipsnis
   Pagal Įgyvendinimo reglamentu (ES) Nr. 36/2013 pradėtą konkurso procedūrą vykdant antrą dalinį konkursą, kurio paraiškų teikimo laikotarpis baigėsi 2013 m. vasario 27 d., cukrui, kurio KN kodai 1701 14 10 ir 1701 99 10, nustatytas šio reglamento priede nustatytas mažiausias muitas.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. vasario 28 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 16, 2013 1 19, p. 7.

      PRIEDAS

         Mažiausi muitai

                  (EUR/tona)

                  Aštuonženklis KN kodas

                  Mažiausias muitas

                  1

                  2

                  1701 14 10

                  141,00

                  1701 99 10

                  161,00

                              (—)

                              mažiausias muitas nenustatytas (atmesti visi pasiūlymai)

                              (X)

                              pasiūlymų nėra


title: 2017 m. balandžio 5 d. Komisijos įgyvendinimo reglamentas (ES) 2017/646, kuriuo iš dalies keičiamas Įgyvendinimo reglamentas (ES) 2015/378, kuriuo nustatomos Europos Parlamento ir Tarybos reglamento (ES) Nr. 514/2014 taikymo taisyklės, susijusios su metinio sąskaitų patvirtinimo procedūros ir atitikties patvirtinimo procedūros įgyvendinimu

text:
6.4.2017

                  LT

                  Europos Sąjungos oficialusis leidinys

                  L 92/36

            KOMISIJOS ĮGYVENDINIMO REGLAMENTAS (ES) 2017/646
      2017 m. balandžio 5 d.
      kuriuo iš dalies keičiamas Įgyvendinimo reglamentas (ES) 2015/378, kuriuo nustatomos Europos Parlamento ir Tarybos reglamento (ES) Nr. 514/2014 taikymo taisyklės, susijusios su metinio sąskaitų patvirtinimo procedūros ir atitikties patvirtinimo procedūros įgyvendinimu
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 514/2014, kuriuo nustatomos Prieglobsčio, migracijos ir integracijos fondo ir policijos bendradarbiavimo, nusikalstamumo prevencijos, kovos su juo ir krizių valdymo finansinės paramos priemonės bendrosios nuostatos (1), ypač į jo 47 straipsnio 6 dalį,
      kadangi:

                  (1)

                  pirmoji metinio sąskaitų patvirtinimo procedūra, vykdoma pagal Komisijos įgyvendinimo reglamento (ES) 2015/378 (2) 1 straipsnį, parodė, kad reikia išaiškinti su metinio išankstinio finansavimo sumomis, kurios nėra visiškai patvirtinamos pateikiamomis metinėmis sąskaitomis, susijusią padėtį;

                  (2)

                  būtina nustatyti atitikties patvirtinimo procedūros įgyvendinimo tvarką, visų pirma taisykles, susijusias su finansinės pataisos, kurią po tos procedūros Komisija gali taikyti pagal Reglamento (ES) Nr. 514/2014 47 straipsnį, dydžio nustatymo kriterijais;

                  (3)

                  siekiant užtikrinti teisinį tikrumą ir vienodas galimybes visoms valstybėms narėms, itin svarbu aiškiau išdėstyti valdymo ir kontrolės sistemų veiksmingo veikimo trūkumų nustatymo kriterijus, apibūdinti pagrindinius tokių trūkumų tipus ir išdėstyti finansinės pataisos dydžio nustatymo kriterijus;

                  (4)

                  todėl Įgyvendinimo reglamentas (ES) 2015/378 turėtų būti atitinkamai iš dalies pakeistas;

                  (5)

                  šiame reglamente nustatytos priemonės atitinka Prieglobsčio, migracijos ir integracijos fondo ir Vidaus saugumo fondo komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Įgyvendinimo reglamentas (ES) 2015/378 iš dalies keičiamas taip:

                  1)

                  1 straipsnis iš dalies keičiamas taip:

                              a)

                              6 dalis pakeičiama taip:
                              „6.   Jeigu sprendime dėl N finansinių metų metinių sąskaitų patvirtinimo Komisijos patvirtinta suma yra mažesnė negu N finansinių metų metinio išankstinio finansavimo suma, pastaroji suma patvirtinama išskaitant pirmąją. Bet kokia likusi išankstinio finansavimo suma patvirtinama per kitas patvirtinimo procedūras.
                              Pirma pastraipa taikoma ir tais atvejais, kai valstybė narė pateikia metines ataskaitas, pagal kurias mokėjimų nebuvo.“

                              b)

                              7 dalis išbraukiama.

                  2)

                  Įterpiami šie straipsniai:
                  „3a straipsnis
                  Valdymo ir kontrolės sistemos veiksmingo veikimo trūkumų nustatymo kriterijai
                  1.   Komisija valdymo ir kontrolės sistemos veiksmingo veikimo vertinimą grindžia visų valstybių narių, Komisijos tarnybų ir Audito Rūmų atliktų auditų rezultatais, Europos kovos su sukčiavimu tarnybos atliktų tyrimų rezultatais arba bet kokia kita informacija apie Komisijos deleguotojo reglamento (ES) Nr. 1042/2014 (*1) 2 straipsnio 1 dalyje nurodytų paskyrimo kriterijų laikymąsi.
                  Komisija vertina nacionalinės programos vidaus kontrolės aplinką, atsakingosios institucijos vykdomą valdymo ir kontrolės veiklą, audito institucijos vykdomą kontrolės ir audito veiklą, o vertinimas grindžiamas atitikties pagrindiniams reikalavimams, nustatytiems priedo 1 lentelėje, patikrinimu.
                  2.   Atitiktis 1 dalyje nurodytiems pagrindiniams reikalavimams pagal priedo 2 lentelėje nurodytas kategorijas padeda įvertinti kiekvienos kompetentingos institucijos veiksmingą veikimą ir padaryti bendrą išvadą dėl valdymo ir kontrolės sistemos. Darant bendrą išvadą dėl valdymo ir kontrolės sistemos atsižvelgiama į bet kokius atsakomybę lengvinančius arba sunkinančius veiksnius.
                  3.   Jei nustatoma, kad bet kuris iš priedo 1 lentelėje nurodytų 2, 4, 5, 8, 11, 12 arba 14 reikalavimų arba du ar daugiau iš kitų toje lentelėje nurodytų reikalavimų patenka į priedo 2 lentelėje nurodytą 3 arba 4 kategoriją, tai laikoma reikšmingu valdymo ir kontrolės sistemos veiksmingo veikimo trūkumu.
                  3b straipsnis
                  Finansinių pataisų taikymo ir jų dydžio nustatymo kriterijai
                  1.   Komisija taiko finansines pataisas, kai nustato vieną ar daugiau pavienių ar sisteminių pažeidimų arba vieną ar daugiau valdymo ir kontrolės sistemos veiksmingo veikimo trūkumų („sistemos trūkumai“).
                  Šiame reglamente pažeidimas – tai bet koks Sąjungos ar nacionalinės teisės pažeidimas arba nacionalinių taisyklių pažeidimas dėl paramos gavėjo ar gavėjų veikimo arba neveikimo, kuris daro arba galėtų daryti žalą Europos Sąjungos bendrajam biudžetui, į jį įtraukiant nepagrįstų išlaidų.
                  Jei įmanoma, finansinės pataisos suma nustatoma kiekvienu konkrečiu atveju atskirai ir visiškai atitinka į Sąjungos bendrąjį biudžetą netinkamai įtrauktas išlaidas.
                  Jeigu Komisija nustato pažeidimų visos nacionalinės programos arba jos dalies išlaidų reprezentatyvioje imtyje, bet ekonomiškai nenaudinga tikrinti kitų išlaidų tvarkingumo, pataisa gali būti nustatoma ekstrapoliuojant imties nagrinėjimo rezultatus likusioje tiriamojoje visumoje, iš kurios ji paimta.
                  Jeigu Komisija nustato sisteminių pažeidimų arba sistemos trūkumų, bet net jei ir taikant ekstrapoliaciją neįmanoma tiksliai nustatyti pataisos dydžio, sistemos dalies, kuriai padaryta įtaka, deklaruotoms išlaidoms taikoma fiksuotosios normos pataisa, laikantis 2 ir 3 dalyse išdėstytų orientacinių kriterijų ir skalių.
                  Fiksuotosios normos pataisos taip pat gali būti taikomos nustačius pavienių pažeidimų.
                  2.   Fiksuotosios normos pataisos dydis nustatomas atsižvelgiant į šiuos veiksnius:

                              a)

                              pažeidimo ar sistemos trūkumo reikšmingumą, atsižvelgiant į visą sistemą arba jos dalį arba į deklaruotų išlaidų rūšis;

                              b)

                              nuostolio Sąjungos biudžetui pavojaus dėl pažeidimo ar sistemos trūkumo dydį;

                              c)

                              sukčiavimo riziką išlaidų atžvilgiu dėl pažeidimo ar sistemos trūkumo;

                              d)

                              bet kokius atsakomybę lengvinančius arba sunkinančius veiksnius.

                        3.   Pataisos dydis nustatomas taip:

                              a)

                              jeigu pažeidimas (-ai) arba sistemos trūkumas (-ai) yra toks esminis (-iai), dažnas (-i) ar plačiai paplitęs (-ę), kad sistemos veikimas visiškai sutrinka ir todėl kyla pavojus visų susijusių išlaidų teisėtumui ir tvarkingumui, taikoma 100 % fiksuotoji norma;

                              b)

                              jeigu pažeidimas (-ai) arba sistemos trūkumas (-ai) yra toks dažnas (-i) ir plačiai paplitęs (-ę), kad atsiranda itin reikšmingų sistemos veikimo trikčių ir todėl kyla pavojus labai didelės susijusių išlaidų dalies teisėtumui ir tvarkingumui, taikoma 25 % fiksuotoji norma;

                              c)

                              jeigu pažeidimas (-ai) arba sistemos trūkumas (-ai) atsiranda, nes sistema veikia nevisiškai arba taip prastai ar nereguliariai, kad kyla pavojus didelės susijusių išlaidų dalies teisėtumui ir tvarkingumui, taikoma 10 % fiksuotoji norma;

                              d)

                              jeigu pažeidimas (-ai) arba sistemos trūkumas (-ai) atsiranda, nes sistema veikia taip nenuosekliai, kad kyla pavojus reikšmingos susijusių išlaidų dalies teisėtumui ir tvarkingumui, taikoma 5 % fiksuotoji norma.

                        Laikantis proporcingumo principo ši norma gali būti sumažinta iki 2 %, jeigu dėl pažeidimo arba sistemos trūkumo pobūdžio ar dydžio 5 % pataisos norma nepateisinama.
                  4.   Jeigu, kompetentingai institucijai nesiėmus tinkamų taisomųjų priemonių po to, kai finansiniais metais imta taikyti finansinė pataisa, tas pats trūkumas (-ai) arba pažeidimas (-ai) nustatomas (-i) ir paskesniais finansiniais metais, dėl tebeegzistuojančio trūkumo (-ų) arba pažeidimo (-ų) fiksuotosios normos pataisos norma gali būti padidinta iki dydžio, neviršijančio kito didesnio 3 dalyje nurodytos skalės dydžio.

                     (*1)  2014 m. liepos 25 d. Komisijos deleguotasis reglamentas (ES) Nr. 1042/2014 dėl papildomų Reglamento (ES) Nr. 514/2014 nuostatų dėl atsakingų institucijų skyrimo, valdymo ir kontrolės pareigų ir dėl audito institucijų statuso bei įsipareigojimų (OL L 289, 2014 10 3, p. 3).“"

                  3)

                  Pridedamas naujas priedas, kurio tekstas pateikiamas šio reglamento priede.

            2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas pagal Sutartis privalomas visas ir tiesiogiai taikomas valstybėse narėse.
         Priimta Briuselyje 2017 m. balandžio 5 d.

               Komisijos vardu

               Pirmininkas

            Jean-Claude JUNCKER

         (1)  OL L 150, 2014 5 20, p. 112.

         (2)  2015 m. kovo 2 d. Komisijos įgyvendinimo reglamentas (ES) 2015/378, kuriuo nustatomos Europos Parlamento ir Tarybos reglamento (ES) Nr. 514/2014 taikymo taisyklės, susijusios su metinio sąskaitų patvirtinimo procedūros ir atitikties patvirtinimo procedūros įgyvendinimu (OL L 64, 2015 3 7, p. 30).

         PRIEDAS
         „
               PRIEDAS

                  Pagrindiniai valdymo ir kontrolės sistemoms taikomi reikalavimai ir jų klasifikacija atsižvelgiant į veiksmingą tų sistemų veikimą

               (kaip nurodyta Įgyvendinimo reglamento (ES) 2015/378 3a straipsnyje)

                  1 lentelė

                  Pagrindiniai reikalavimai

                           Pagrindiniai valdymo ir kontrolės sistemoms taikomi reikalavimai

                           Susiję subjektai ir (arba) institucijos

                           Taikymo sritis

                           1

                           Tinkamas funkcijų apibūdinimas ir atskyrimas, taip pat tinkamos ataskaitų teikimo ir stebėsenos sistemos, jeigu atsakinga institucija užduotis paveda atlikti kitam subjektui

                           Atsakingoji institucija/Įgaliotoji institucija

                           Vidaus aplinka

                           2

                              Tinkama projektų atranka

                           Atsakingoji institucija/Įgaliotoji institucija

                           Kontrolės veikla

                           3

                           Tinkamas paramos gavėjų, galimų paramos gavėjų ir visuomenės informavimas

                           Atsakingoji institucija/Įgaliotoji institucija

                           Vidaus informacija ir ryšiai

                           4

                              Tinkamos kontrolės priemonės

                           Atsakingoji institucija/Įgaliotoji institucija

                           Kontrolės veikla

                           5

                              Veiksmingos sistemos ir procedūros, kad būtų saugomi visi su išlaidomis ir kontrolės priemonėmis susiję dokumentai ir būtų užtikrinama tinkama audito seka

                           Atsakingoji institucija/Įgaliotoji institucija

                           Kontrolės veikla

                           6

                           Patikimos kompiuterizuotos sistemos, skirtos apskaitai vykdyti, finansiniams duomenims ir duomenims apie rodiklius saugoti ir perduoti, taip pat stebėsenai vykdyti ir ataskaitoms teikti

                           Atsakingoji institucija/Įgaliotoji institucija

                           Kontrolės veikla/Vidaus informacija ir ryšiai

                           7

                           Veiksmingas pažeidimų prevencijos, nustatymo ir šalinimo procedūros, įskaitant proporcingas kovos su sukčiavimu priemones, įgyvendinimas

                           Atsakingoji institucija/Įgaliotoji institucija

                           Kontrolės veikla

                           8

                              Tinkamos metinių sąskaitų, valdymo pareiškimo ir galutinių audito ataskaitų bei atliktų kontrolės veiksmų metinės santraukos rengimo procedūros

                           Atsakingoji institucija/Įgaliotoji institucija

                           Kontrolės veikla

                           9

                           Tinkama ir išsami susigrąžinamų, susigrąžintų ir anuliuotų sumų sąskaita

                           Atsakingoji institucija/Įgaliotoji (-sios) institucija (-os)

                           Kontrolės veikla

                           10

                           Tinkamas funkcijų apibūdinimas ir atskyrimas, funkcinis nepriklausomumas nuo atsakingosios institucijos, taip pat tinkamos sistemos, padedančios užtikrinti, kad bet kuris kitas auditą atliekantis subjektas būtų funkciškai nepriklausomas ir laikytųsi tarptautiniu mastu pripažintų audito standartų

                           Audito institucija

                           Vidaus aplinka

                           11

                              Tinkamas sistemų auditas

                           Audito institucija

                           Kontrolės veikla

                           12

                              Tinkamas išlaidų auditas

                           Audito institucija

                           Kontrolės veikla

                           13

                           Tinkamas sąskaitų auditas

                           Audito institucija

                           Kontrolės veikla

                           14

                              Tinkamos patikimos audito nuomonės teikimo ir audito ataskaitų rengimo procedūros

                           Audito institucija

                           Kontrolės veikla

                  2 lentelė

                  Pagrindinių valdymo ir kontrolės sistemoms taikomų reikalavimų klasifikacija atsižvelgiant į tų sistemų veikimą

                           1 kategorija

                           Veikia gerai. Tobulinti nereikia arba reikia tik šiek tiek patobulinti.

                           2 kategorija

                           Veikia. Reikia kažkiek patobulinti.

                           3 kategorija

                           Veikia iš dalies. Reikia iš esmės patobulinti.

                           4 kategorija

                           Iš esmės neveikia.

                     “